钦定古今图书集成/历象汇编/岁功典/第057卷 > 《大戴礼记》 > 千乘篇
## 钦定古今图书集成/历象汇编/岁功典/第057卷 > 《大戴礼记》 > 千乘篇

司寇司秋以听狱讼，治民之烦乱，执权变民中。“凡民
之不刑，崩水以要间作，起不敬以欺惑憧愚，作于财
贿。六畜五谷曰盗，诱居室家有君子曰义，子女专曰
𡝩。”五兵及木石曰“贼”，以中情出小曰“间”，大曰“讲”，利
辞以乱属曰“谗”，以财投长曰“贷。”凡犯天子之禁，陈刑
制辟，以追国民之不率上教者，夫是故一家三夫，道
行三人，饮食哀乐平，无狱。方秋三月，收敛以时，于时
有事，尝新于皇祖皇考，食农夫九人，以成秋事。